polyglot-tagger/wikipedia-language-snippets-filtered huggingface dataset:
காதலே என் காதலே 2006 ஆம் ஆண்டு அறிமுக இயக்குனர் பி.சி.சேகர் இயக்கத்தில், நவீன் மற்றும் ஸ்ருதா கீர்த்தி நடிப்பில், பிரயோக் இசையில் வெளியான தமிழ் திரைப்படம். இத்திரைப்படம் 2006 ஆம் ஆண்டுக்கான பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது பெற்றது.
லாம்பிர் ஹில்ஸ் தேசியப் பூங்கா என்பது போர்னியோ தீவில் தீபகற்ப மலேசியாவின் சரவாக், மிரி பிரிவில் உள்ள தேசியப் பூங்கா ஆகும். இது பரப்பளவு கொண்ட ஒரு சிறிய பூங்கா ஆகும். மேலும் இது கலப்பு டிப்ட்டிகோ கார்ப் காடுகள் மற்றும் இதன் சில பகுதிகள் "கேரங்காஸ்" காடுகளால் ஆனது. இந்தப் பூங்கா கடல் மட்டத்திலிருந்து உயரத்தில் அமைக்கப்பட்டிருக்கிறது.
இருப்பினும், சமீபத்திய ஆய்வறிக்கைகளின் படி , பூங்காவின் வாழும் பறவை வகைகளில் 20% மற்றும் பாலூட்டிகளில் 22% காணக்கிடைக்கவில்லை. அவை பூங்காவின் உயர் இனங்களில் பாதி பகுதியும் ஏழு ஹார்ன்பில் இனங்களில் ஆறு இனங்களும் அடங்கும். பெரிய பாலூட்டிகள் மற்றும் பறவைகளின் அழிவால் லாம்பிர் தேசியப் பூங்காவில் சுற்றுச்சூழல் பேரழிவு ஏற்படுகிறது.
இந்த பூங்காவில் மரங்களின் ஆதிக்கம் நிறைந்த குடும்பம் திப்டெரொகர்பசியெ ஆகும். இதில், ஷோரே மற்றும் டிரைபோலானாப்ஸ் இனங்கள் அடங்கும். லாம்பிர் ஹில்ஸ் தேசியப் பூங்கா சரவாக் பகுதியில் உள்ள தாழ்வான நிலப்பரப்பு வனப்பகுதியின் கடைசியாக இணைந்திருப்பதால், அது வேறு இடங்களுக்கு வெளியேற்றப்பட்ட உயிரினங்களின் ஒரு முக்கியமான அடைக்கலமாக இருக்கிறது.
உயிரியலாளர்கள், 237 பறவை இனங்கள், 64 பாலூட்டிகள் இனங்கள், 46 வகை ஊர்வன மற்றும் 20 வகை தவளைகளை இத்தேசிய பூங்காவில் பதிவு செய்துள்ளனர். கிப்பன்ஸ் மற்றும் சூரியன் கரடி போன்ற பெரிய பாலூட்டிகள் இக் காட்டின் சிறிய நிலப்பரப்பு மற்றும் சட்டவிரோத வேட்டை காரணமாக மிகவும் அரிதாகவே இருக்கின்றன.
1991-ஆம் ஆண்டில் சரவாக் வனத்துறை, வெப்பமண்டல வனவியல் அறிவியல் மையம், ஹார்வர்ட் பல்கலைக்கழகம் மற்றும் ஜப்பான் ஒசாகா நகரப் பல்கலைக்கழகத்தின் தாவரவியலாளர் ஆய்வகம் ஆகியவை லாம்பிர் ஹில்ஸ் வனத் திட்டத்தை உருவாக்கியன.
சில ஆண்டுகளுக்கு ஒரு முறை, ஆராய்ச்சியாளர்கள் இந்த மரங்களின் கணக்கெடுப்பு செய்கிறார்கள், இதனால் ஒவ்வொரு உயிரினங்களின் கட்டமைப்பிலும் அவைகளின் வளர்ச்சி மற்றும் மாற்றங்களை அவர்கள் கண்காணிக்க முடியும்.
பூங்காவின் முதுகெலும்பிகள் ராஜா ப்ரூக்கின் பறவையியல் பட்டாம்பூச்சி மற்றும் 300 க்கும் அதிகமான எறும்புகள் அடங்கும். லீச்சஸ் அரிதாக உள்ளது.
இத் திட்டத்தின் மூலம், காடுகளில் உள்ள அனைத்து மரங்களின் கணக்கெடுப்பு எடுக்கப்பட்டு 1175 புதிய வெவ்வேறு இனங்களைக் கண்டறிந்தனர்.
நவம்பர் 2018 நிலவரப்படி, விஜய் தற்போது மீண்டும் ராஷ்மிகா மந்தண்ணா உடன் 'டியர் காம்ரேட்' படத்தில் நடித்து உள்ளார். மேலும் கிராந்தி மாதவ் இயக்கத்தில் பெயரிடப்படாத படத்தில் ராஷி கன்னா, ஐஸ்வர்யா ராஜேஷ் மற்றும் இசபெல் லைட் ஆகியோருடன் இணைந்து நடித்து உள்ளார். அவர் அடுத்ததாக ஹீரோ என்ற தெலுங்கு படத்தில் இரு சக்கர வாகன பந்தய வீரர் வேடத்தில் நடிக்கிறார். இப்படத்தை குற்றமே தண்டனை மற்றும் காக்கா முட்டை போன்ற படங்களின் இணை எழுத்தாளர் ஆனந்த் அண்ணாமலை இயக்குகிறார். படத்தில் மாளவிகா மோகனன் என்பவர் விஜய்யின் காதலி பாத்திரத்தில் தோன்றுகிறார். 2018 ஆம் ஆண்டில் ஃபோர்ப்ஸ் இந்தியாவின் 100 பிரபலங்கள் வரிசையில் 72 வது இடத்தைப் பிடித்து புகழ்பெற்றார்.
விஜய் 2016 பிளாக்பஸ்டர் காதல் நகைச்சுவை படமான பெல்லி சூப்புலுவில் முக்கிய கதாபாத்திரத்தில் நடித்து தெலுங்கில் சிறந்த திரைப்படத்திற்கான தேசிய திரைப்பட விருது மற்றும் சிறந்த படத்திற்கான ஃபிலிம்ஃபேர் விருது - தெலுங்கு என விருது பெற்றார் . விஜய் தெலுங்கு சினிமா வின் முன்னணி நடிகராக தன்னை நிலைநிறுத்திக் கொண்டார், அர்ஜுன் ரெட்டி , மகாநடி , ரஸ்மிகாவுடன் நடித்த கீத கோவிந்தம் , மற்றும் டாக்ஸிவாலா , போன்றவை அதிக வசூல் செய்த அவரின் தெலுங்கு படங்களின் பட்டியல். அர்ஜுன் ரெட்டிஇல் அவரது நடிப்பு அவருக்கு சிறந்த நடிகருக்கான பிலிம்பேர் விருது - தெலுங்கு உட்பட பல பாராட்டுக்களைப் பெற்றது.
விஜய் தேவரகொண்டா தெலுங்கு தொலைக்காட்சி இயக்குனர், தேவரகொண்டா கோவர்தன் ராவ் மற்றும் தேவரகொண்டா மாதவி ஆகியோருக்கு தெலங்கானா மாநிலம், நகர்கர்னூல் மாவட்டம், அச்சம்பேட்டை இல் பிறந்தார்.
லிட்டில் ஃபிளவர் ஜூனியர் ஸ்கூல் , ஹைதராபாத். ஆகிய பள்ளிகளில் முடித்தார். மற்றும் பத்ருக்கா காலேஜ் ஆஃப் காமர்ஸ்,ஹைதராபாத் ல் தனது பி.காம் பட்டப்படிப்பை முடித்தார்.
விஜய் தேவரகொண்டா தெலுங்கு சினிமாவில் பெயர் பெற்ற ஒரு இந்திய திரைப்பட நடிகர். விஜய் தேவரகொண்டா 2011 ஆம் ஆண்டில் ரவி பாபுவின் காதல் நகைச்சுவை திரைப்படமான நுவ்விலா மூலம் அறிமுகமானார் , ஆனால் அவர் யெவடே சுப்பிரமணியம் படத்தில் துணை வேடத்தில் நடித்ததன் மூலம் அங்கீகாரம் பெற்றார் .
நிதின் கட்காரி - சாலைப் போக்குவரத்து மற்றும் நெடுஞ்சாலைத் துறை அமைச்சகம், குறு, சிறு மற்றும் நடுத்தரத் தொழில் நிறுவனங்கள் அமைச்சகம்
ஸ்ரீபாத் யசோ நாயக் -யோகா மற்றும் ஆயுர்வேதம், யுனானி, இயற்கை, சித்த, ஹோமியோபதி மருத்துவத் துறைகள் ; மற்றும் பாதுகாப்புத் துறை
ஜிதேந்திர சிங் - வடகிழக்கு பிரதேச மேம்பாடு, பிரதமர் அலுவலகம், பணியாளர் துறை, பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை
இந்தியக் குடியரசின் 23வது அமைச்சரவை , பதினேழாவது மக்களவை அமைக்க நடைபெற்ற 2019 இந்தியப் பொதுத் தேர்தலில், பெரும்பான்மை மக்களைத் தொகுதிகளை வென்ற பாரதிய ஜனதா கட்சியின் நரேந்திர மோதி தலைமையிலான இரண்டாவது அமைச்சரவை உறுப்பினர்களுக்கு, 30 மே 2019 அன்று மாலை, புதுதில்லி குடியரசுத் தலைவர் மாளிகையில், இந்தியக் குடியரசுத் தலைவர் ராம் நாத் கோவிந்த் பதவிப் பிரமாணமும், இரகசியக் காப்புப் பிரமாணமும் செய்து வைத்தார்.
2014-2019 ஆட்சிக் காலத்திலேயே இதற்கான முன்னெடுப்புகள் தொடங்கப்பட்டுள்ளன. கல்வியில் செய்யப்பட வேண்டிய சீரமைப்புகள் மற்றும் மாற்றங்கள் தொடர்பாக கருத்துக்களைப் பெறுவதற்காக கிராமத்திலிருந்து நகர்ப்புறம் வரைக்கும், அடிநிலையிலிருந்து, மேல்நிலை வரைக்கும், கல்வியின் பொறுப்புதாரர்களையும், மக்களையும் மையப்படுத்திய, உள்ளக்கிய, பங்குபெறக்கூடிய வாய்ப்புகளை இணையம் வழியாகவும், நேரடியாகவும் வழங்கியுள்ளது. இந்த முயற்சி சனவரி 2015 இலேயே தொடங்கியுள்ளது. இதன் பின்னர், மேநாள் அமைச்சரவை செயலாளர் மறைந்த டி எஸ் ஆர் சுப்ரமணியன் தலைமையில் புதிய தேசிய கல்விக் கொள்கை உருவாக்கத்திற்கான குழு உருவாக்கப்பட்டது. இக்குழு மே 2016 இல் தனது அறிக்கையை சமர்ப்பித்தது. இந்த அறிக்கையின் அடிப்படையில் மத்திய மனித வள மேம்பாட்டு அமைச்சகமானது, "தேசிய கல்விக் கொள்கைக்கான சில உள்ளீடுகள்" என்ற ஒரு வரைவினை வெளியிட்டது. இதைத் தொடர்ந்து புதிய தேசிய கல்விக் கொள்கை உருவாக்கத்திற்கான குழுவானது மத்திய மனிதவள மேம்பாட்டு அமைச்சகத்தால் சூன் 2017 இல் உருவாக்கப்பட்டது.
புதிய தேசிய கல்விக் கொள்கை 2019 என்பது இந்திய அரசு 2019 ஆம் ஆண்டில் முன்மொழிந்துள்ள புதிய தேசிய கல்விக்கான கொள்கையின் வரைவு ஆகும். இந்த வரைவு அறிக்கையானது புதிய தேசிய கல்விக் கொள்கைக்கான குழுவின் தலைவர் முனைவர் கே, கஸ்தூரி ரங்கனால் மத்திய மனிதவள மேம்பாட்டுத் துறை அமைச்சர் ரமேசு போக்கிரியால் நிசாங்க் மற்றும் இணை அமைச்சர் சாம்ராவ் தோத்ரே ஆகியோரிடம் உயர் கல்வித் துறை செயலர் ஆர். சுப்ரமணியம் மற்றும் பள்ளிக் கல்வி மற்றும் எழுத்தறிவிற்கான துறையின் செயலர் ரினா ராய் ஆகியோர் முன்னிலையில் 2019 மே 31 ஆம் நாள் சமர்ப்பிக்கப்பட்டது.
இந்த நோயானது ஊசிப்புழுவின் முட்டைகளின் மூலமாக மனிதர்களுக்கு பரவுகிறது. இந்த முட்டைகள் துவக்கத்தில் மலவாய் அருகே தோன்றி சுமார் மூன்று வாரங்கள் வரை அங்கு உயிர்வாழ்கின்றன. பள்ளிக்கூடம் செல்பவர்கள், சுகாதார நிலையங்கள் மற்றும் சிறைச்சாலைகளில் பணிபுரிபவர்கள் அல்லது நோய்த் தொற்றினால் பாதிக்கப்பட்டவர்களை பராமரிப்பவர்கள் போன்றோருக்கு இந்த நோய்த் தொற்று ஏற்படுகிறது. ஆனால் மற்ற விலங்குகள் மூலமாக இந்த நோய்கள் பரவாது. புழுவானது ஒரு செண்ட்டி மீட்டர் நீளத்திற்கு வந்த பிறகோ அல்லது நுண்நோக்கி மூலமாகவோ இதனைக் கண்டறியலாம்.
பாதிக்கப்பட்டவர்களுக்கு நோயின் தன்மைக்குப் பொருத்தவாறு மெபண்டசோல், பைடண்டல் பைமோட் அல்லது அல்பண்டசோல் ஆகிய மருந்துகளை இரண்டு பொழுதளவு இரண்டு வாரங்களுக்கு மருந்து கொடுக்கப்படலாம். பாதிக்கப்பட்டவர்களை பராமரிக்கும் பணிகளில் ஈடுபடுபவர்களும் இதே அளவிலான மருந்துகளை எடுத்துக் கொள்ளல் வேண்டும். சொந்த உடைமைகளை வெந்நீரில் வைத்து துவைக்க வேண்டும். நன்றாக கைகழுவுதல், நாள்தோறும் காலையில் குளித்தல், உள்ளாடைகளை தினமும் மாற்றுதல் ஆகியவை இந்த நோய்த்தொற்றுகளிலிருந்து பாதுகாக்க உதவும்.
ஊசிப்புழு என்பது ஊசிப்புழுவினால் மனிதர்களுக்கு ஏற்படும் ஒட்டுண்ணி பீடிப்பு நோயாகும். மலவாயில் அரிப்புத் தோலழற்சி ஏற்படுவது பொதுவான அறிகுறியாகும். இந்த நோய்த் தொற்று வந்தால் தூக்கமின்மை ஏற்படும். ஆனால் ஒரு சிலருக்கு இதன் அறிகுறிகள் தெரிவது இல்லை.
ஊசிப்புழு நோய்த்தொற்று உலகின் பல்வேறு நாடுகளிலும் காணப்படுகிறது. பொதுவாக இவ்வகையான நோய்த் தொற்று வளர்ந்த நாடுகளில் காணப்படுகிறது. அமெரிக்க ஐக்கிய நாடுகளில் 20 விழுக்காடு மக்கள் பாதிக்கப்படுகின்றனர். இது தீவிர நோய்த் தொற்றாகக் கருதப்படவில்லை. இந்த நோய்த் தொற்று வரலாற்றின் பல காலங்களில் இருந்து வந்ததாக நம்பப்படுகிறது.
எகிப்தின் நான்காம் வம்ச மன்னர்கள் ஆட்சிக்காலத்தில் இறந்த மன்னர்களின் உடலை பதப்படுத்தி உயரமான பிரமிடு கட்டிடங்களில் அடக்கம் செய்யும் வழக்கம் செழித்தோங்கியது. இவ்வம்ச ஆட்சியில் பண்டைய எகிப்தில் சித்திரக் கலை, சிற்பக் கலை மற்றும் கட்டிடக் கலை வளர்ந்தது.
மன்னர் சினெபெரு காலத்தில் இறப்பிற்கு பிந்தைய வாழ்க்கைகாக சடலங்களை மம்மிப்படுத்தி பிரமிடுகளில் அடக்கம் செய்ய கீசா நகரத்தில் பிரமிடுகள் நிறுவப்பட்டன. இவ்வம்சத்தின் ஒவ்வொரு மன்னரும் தனக்கென குறைந்தது ஒரு நினைவுச் சின்னமாக கல்லறைப் பிரமிடு நிறுவினார்கள்.
பழைய எகிப்திய இராச்சியத்தின் கீசா நகரத்தின் கிசாவின் பெரிய பிரமிடு உள்ளிட்ட பிரமிடுகளின் தொகுதிகளாலும், பெரிய ஸ்பிங்ஸ்களாலும் புகழ்பெற்றது.
இவரது ஆட்சியில் சக்காரா பகுதியில் கற்களாலான படிக்கட்டுகள் அமைப்பில், பிரமிடு கட்டிடக் கலையின் புதுயுகம் துவங்கியது. பழைய எகிப்திய இராச்சியத்தின் ஆட்சிக் காலத்தில் இறந்த மன்னர்கள், அரசிகள், அரச குடும்பத்தினர்கள் மற்றும் அரசவை பிரபுக்களுக்குத் தக்கவாறு, அவர்களது பிணங்களைப் பதப்படுத்தி மம்மியாக்கி, பிரமிடுகளில் உரிய மரியாதைகளுடன் அடக்கம் செய்தனர். இக்காரணத்திற்காக பழைய எகிப்திய இராச்சியத்தின் காலம் பிரமிடுகளின் காலம் என அழைக்கப்படுகிறது.
பழைய எகிப்து இராச்சியத்தின் வரலாறு கிமு 2686-இல் துவங்கி, கிமு 2181 முடிய விளங்கியது. இந்த இராச்சியத்தின் ஆட்சியாளர்களான பார்வோன்கள் இறந்ததற்கு பின்னர் உடல்களை மம்மியாக்கி அடக்கம் செய்வதற்கு பிரமிடுகளை கட்டியதால், பழைய எகிப்திய இராச்சியத்தை பிரமிடுகளின் காலம் என வரலாற்று ஆசிரியர்கள் குறிப்பிடுவர். இந்த பழைய எகிப்து இராச்சியத்தை மூன்றாம் வம்சத்தவர் முதல் ஆறாம் வம்சத்தினர் வரை கிமு 2681 முதல் கிமு 2181 முடிய 500 ஆண்டுகள் ஆண்டனர்.
எகிப்தின் பழைய இராச்சியத்தை ஆண்ட மூன்றாம் வம்ச மன்னர்களில் முதலாமர் ஜோசெர் ஆவார். இவர் எகிப்தின இரண்டாம் வம்சத்தவர்களை வென்று, பழைய எகிப்திய இராச்சியத்தை கைப்பற்றினார். இவ்வம்சத்தினர் பழைய எகிப்திய இராச்சியதை கிமு 2686 முதல் கிம் 2613 முடிய ஆண்டனர். இவர்களது தலைநகரம் மெம்பிஸ் ஆகும். சக்காரா நகரம் இறந்த மன்னர்களை புதைக்கும் இடமாகவும், கோயில்களாகவும் இருந்தன. மன்னர் ஜோசெர் சக்காராவின் படிக்கட்டு பிரமிடை நிறுவினார்.
பழைய எகிப்திய இராச்சியத்தின் நான்காம் வம்ச மன்னர் சினெபெரு என்பவர் பிரமிடு கட்டிடக் கலை நுணுக்கத்தை நன்கறிந்தவர். இவ்வம்சத்தின் கூபு, காப்ரா, மற்றும் மென்கௌரே போன்ற மன்னர்கள் புகழ்பெற்ற கிசா பிரடுமிகளைக் கட்டினர். பண்டைய எகிப்து தனது நாகரீகத்தை, பழைய எகிப்து இராச்சியத்தின் ஆட்சிக் காலம் முதல், எகிப்தின் மத்தியகால இராச்சியம் மற்றும் புது எகிப்து இராச்சியம் வரை நைல் சமவெளியில் தொடர்ந்து தக்க வைத்துக் கொண்டது.
யுசர்காப்பின் மகன் சகுரா ஆட்சியில் எகிப்தின் அண்டைப்பகுதிகளைக் கைப்பற்றினார். சகுராவிற்குப் பின் ஆட்சிக்கு வந்த அவரது மகன் நெபெரிர்கரே ககாய் , புதிய அரச பட்டங்களை அறிமுகப்படுத்தினார். ஐந்தாம் வம்சத்தின் மூன்றாம் மன்னர் நெபெரிர்கரே ககை ஆட்சியில் கிமு 2,40-இல் கட்டப்பட்ட கல்லறை, டிசம்பர், 2018ல் அகழாய்வில் கண்டுபிடிக்கப்பட்டது.
முதலில் அறியப்பட்ட எகிப்திய மன்னர்களின் உருவம், எகிப்தின் மூன்றாம் வம்சத்தின், பழைய இராச்சிய மன்னர் ஜோசெர் தலைச் சிற்பம், மேல் எகிப்தில் நடைபெற்ற அகழ்வாய்வில் கண்டெடுக்கப்பட்டு, தற்போது ஐக்கிய அமெரிக்காவின், புருக்ளீன் அருங்காட்சியகத்தில் காட்சிக்கு வைக்கப்பட்டுள்ளது.பழைய எகிப்திய இராச்சியத்தின் மக்கள், மன்னரை கடவுளாக வழிபட்டனர்.
நான்காம் எகிப்திய வம்ச மன்னர்களின் ஆட்சிக் காலத்தில் , பழைய எகிப்திய இராச்சியத்தின் புகழ் அதன் உச்சியைத் தொட்டது. எகிப்திய மன்னர் சினெபெரு கருங்கற்களால் சிறிதும் பெரிதுமான வளைந்த பிரமிடு மற்றும் செம்பிரமிடு போன்ற மூன்று பிரமிடுகளை நிறுவினார். மன்னர் சினெபெருவின் மகன் கூபு கிசாவின் பெரிய பிரமிடை நிறுவினார்.
பழைய எகிப்து இராச்சியம் என்ற சொல்லை, பதினெட்டாம் நூற்றாண்டின் வரலாற்றாளர்கள், துவக்கால முதலிரண்டு வம்சங்களின் ஆட்சிக் காலத்துடன் வேறுபடுத்திக் காண்பிக்கவே பயன்படுத்தினர். துவக்க கால எகிப்தின் முதலிரண்டு வம்ச மன்னர்களின் மற்றும் பழைய எகிப்திய இராச்சியத்தின் முதல் மன்னர்களின் தலைநகரமாக மெம்பிஸ் விளங்கியது.
கூபுவின் மறைவிற்குப்பின் அவரது மகன்கள் ஜெதெப்பிரே மற்றும் காப்ராவிற்கு இடையே வாரிசுரிமைக்கு சர்ச்சை ஏற்பட்டது. ஜெதேப்பிரா ஆட்சிக் காலத்தில் கீசாவின் பெரிய ஸ்பிங்ஸ் கட்டப்பட்டது.இவரது ஆட்சிக் காலத்தில் கானான் தேசமும், நூபியா தேசமும் கைப்பற்றப்பட்டன.
எகிப்தின் ஐந்தாம் வம்சத்தினர் ஆண்ட பழைய இராச்சிய ஆட்சிக் காலத்தில் மன்னர் யுசர்காப் ஆட்சியில் இரா எனும் சூரியக் கடவுள் வழிபாடு துவங்கியது. சூரியக் கடவுளுக்கு வழிபாட்டுத் தலங்கள் கட்டப்பட்டன.
பழைய எகிப்திய இராச்சியத்தினர் செங்கடல் வழியாக, பண்டைய அண்மை கிழக்கு நாடுகளுக்கு கருங்காலி மரப்பொருட்கள், நறுமண ஊதுபத்திகள், தங்கம் மற்றும் செப்புப் பாத்திரங்களை ஏற்றுமதி செய்வதற்கு மரக்கலங்களை கட்டினர்.
பழைய எகிப்திய இராச்சியத்தின் ஆட்சியாளர்கள் பார்வோன்கள் என அழைக்கப்படவில்லை. ஆனால் புது எகிப்திய இராச்சிய ஆட்சியின் போது கடவுள்களுக்கு பூஜை செய்யும் உரிமை பெற்ற மன்னர்களை பார்வோன்கள் என்றழைத்தனர்.
எகிப்தின் நான்காம் வம்சத்தவர்கள் ஆண்ட பழைய எகிப்திய இராச்சியத்தில் அமைதி மற்றும் செழிப்புடன் நிலவியது. மேலும், இக்காலம் பிற நாடுகளுடன் மேற்கொண்ட வர்த்தகங்கள் ஆவணப்படுத்தப்பட்ட காலமாகும்.
பழைய எகிப்திய இராச்சியத்தின் ஆறாம் வம்ச மன்னர்களின் ஆட்சிக் காலத்தில் , மன்னர்களின் ஆதிக்கம், பிரதேச மாகாண ஆளுநர்களின் எழுச்சியால் படிப்படியாக வீழ்ச்சியடைத் துவங்கியது.
எகிப்தின் பழைய இராச்சியமானது, எகிப்தின் மூன்றாம் வம்ச மன்னர்களின் ஆட்சியிலிருந்து, ஆறாம் வம்ச மன்னர்களின் ஆட்சிக் காலமான கிமு 2686 – கிமு 2181 வரையிலான பகுதியாக கணக்கிடப்படுகிறது.
பழைய எகிப்திய இராச்சியத்தை ஆண்ட மூன்றாம் வம்சத்தை நிறுவியவர் மன்னர் ஜோசெர் ஆவார். இவரே தனக்கான படிக்கட்டுப் பிரமிடுவை எகிப்தின் சக்காரா நகரத்தில் நிறுவினார்.
மேற்படி இரண்டு எகிப்திய ஆட்சியாளர்களின் காலப்பகுதிகளை, புகழ்பெற்ற பெரிய அளவிலான பிரமிடுக் கட்டிடக் கலையும், பொருளாதார வளர்ச்சியுமே வேறுபடுத்தி காட்டுகிறது.
எகிப்தின் மூன்றாம் வம்சத்தின் பழைய எகிப்திய இராச்சியத்தின் முதல் மன்னர் ஜோசெர் ஆட்சிக் காலத்தில், எகிப்தின் தலைநகரம் மெம்பிசுக்கு மாற்றப்பட்டது.
நீண்ட காலம் எகிப்தை ஆண்டவர்களின் இவ்வம்சத்தின் மன்னர்கள் நியூசெர்ரே இனி, மென்கௌஹோர் கையூ, ஜெத்கரே இசேசி மென்கௌரே மற்றும் உனாஸ் ஆவர்.
முதலமைச்சராக விரும்பும் அமைச்சர் அன்பு செழியன் தன் விருப்பத்திற்குத் தடையாக இருக்கும் அடுத்த முதலமைச்சராக வர வாய்ப்புள்ள மூத்த அமைச்சர் விடுதலையைக் கொல்கிறான். அன்பு செழியன் கொலை செய்வதை அவனுக்குத் தெரியாமல் விளம்பரப்பட இயக்குனர் வினோத் படம் பிடித்துவிடுகிறான். ஆனந்த் விளம்பரப் பட நாயகியான பூஜாவுடன் நட்பு கொள்கிறான். வினோத் பதிவுசெய்த காணொளியைப் பார்க்கிறாள் பூஜா . அதைக் காணும் அவர்கள் அத்தகவலை காவல் ஆய்வாளர் கைலாசத்திடம் தகவல் தெரிவிக்கிறார்கள். அதைக் கைப்பற்றிவர கைலாசம் அனுப்பும் ஆட்கள் வினோத்தைக் கொல்கின்றனர். அந்த காணொளிப் பதிவு தொடர்வண்டியில் பயணம் செய்துகொண்டிருக்கும் ஆனந்த் கையில் கிடைக்கிறது. அதை அவன் திவ்யாவின் பையில் மறைக்கிறான்.
நடிகராக முயற்சி செய்யும் ஆனந்த் தான் பார்க்கும் நபர்களின் நடவடிக்கைகளை உற்றுநோக்கி அதைத் தன் நடிப்பில் வெளிப்படுத்தினால் சிறப்பாக இருக்கும் என்றெண்ணி ஜான் விஜய்யுடன் பழகுகிறான். ஆனந்தை நடிகனாக்குவதாக வாக்குறுதி தரும் ஜான், அவனை ஒரு வீட்டுக்கு அழைத்துச்சென்று திருடனைப் போல் அந்த வீட்டிற்குள் நுழைந்து ஒரு பொருளைத் திருடிவருமாறு கூறுகிறான். அதை நடிப்பு என்றெண்ணி அந்த வீட்டினுள் செல்லும் ஆனந்த் அங்கு பூஜா இறந்து கிடப்பதைக் காண்கிறான். கொலைப்பழி ஆனந்தின் மீது விழுகிறது. இது தன்னைக் கொலைப்பழியில் சிக்கவைக்க ஜான் நடத்திய நாடகம் என்று புரிகிறது. தன்னை நிரபராதி என்று நிரூபித்துத் தண்டனையிலிருந்து தப்பினானா?
வாமனன் 2009 ஆம் ஆண்டு ஜெய், ரகுமான், சந்தானம், லட்சுமி ராய் மற்றும் அறிமுக நாயகி பிரியா ஆனந்த் நடிப்பில், ஐ. அஹமது இயக்கத்தில், யுவன் சங்கர் ராஜா இசையில், பி. கபிலன் தயாரிப்பில், அரவிந்த் கிருஷ்ணா ஒளிப்பதிவில் வெளியான தமிழ் திரைப்படம். இப்படம் டேஞ்சரஸ் லவ்வர் என்ற பெயரில் இந்தியில் மொழிமாற்றம் செய்யப்பட்டது.
ஆனந்த் சேலத்திலிருந்து வேலைதேடி சென்னை வருகிறான். தன் நண்பன் சந்துரு அறையில் தங்கி திரைப்பட நடிகராக முயற்சிக்கிறான். சந்துரு தொலைக்காட்சி நிறுவனத்தில் ஒளிப்பதிவாளராக பணிசெய்கிறான். ஆனந்த், திவ்யாவைக் காதலிக்கிறான்.
பாலா , ஏழை புரோகிதர் கும்பகோணத்தில் உள்ள ஒரு அக்ரகாரத்தில் வசித்து வருகிறார். தன்னுடைய வயதான தாய் தந்தையரை கவனித்துக் கொண்டு அங்கேயுள்ள பெருமாள் கோவிலில் பூஜை செய்து வருகிறார். சூழ்நிலை காரணமாக பூச்சி என்ற கொலைகாரனின் தந்தையை சிறைக்கு செல்லாமல் காப்பாற்றுகிறான். இதனால் அவனது பெற்றோர் தற்கொலை செய்து கொள்கின்றனர் .பாலா அக்ரகாரத்தை விட்டு வெளியேறும் சூழ்நிலை ஏற்படுகிறது. காஞ்சிபுரத்தில் உள்ள பூச்சியுடன் தனது புதிய வாழ்க்கையை தொடங்குகிறான். அங்கே வைசாலி என்பவரைச் சந்திக்கிறாள்.பூச்சியைப் பற்றிய உண்மையை பாலா தெரிந்து கொள்கிறான். இருவருக்கும் நெருக்கம் அதிகமாகிறது. காவலர்கள் பூச்சியை துரத்துகின்றனர் பிறகு என்ன நடக்கிறது என்பது மீதிக் கதை கூறுகிறது.
கண்ணன் இந்தக் கதைக்காக விவேக்கை அணுகி பின்னர் 2013 சூன் மாதம் படம் தொடங்கப்பட்டது. இப்படத்தின் ஒப்பந்தம் ஆனவுடன் விவேக் கும்பகோணத்தித்திலுள்ள ஒரு பெருமாள் கோவிலில் சென்று பூஜை செய்வது பற்றி பயிற்சி மேற்கொண்டார். ஆர். கண்ணன் சேட்டை என்ற திரைப்படத்தை எடுத்டு வருவதாக பத்திரிக்கைகளில் தவறான தகவல் வந்தது. ஆனால் அது வேறொரு கண்ணன் என்பது பின்னர் தெரிய வந்தது. இப்படக்குழு டிசம்பர் 2013 இல் சென்னை கமலா திரையரங்கில் மணிரத்னம், பாரதிராஜா, கைலாசம் பாலசந்தர் மற்றும் ஏ. ஆர். ரகுமான் போன்றோரைக் கொண்டு பாடல் வெளியீட்டினை மிக பிரமாண்டமாக நடத்தினர்.
நான்தான் பாலா 2014இல் வெளிவந்த தமிழ்த்திரைப்படம். இதனை கண்ணன் இயக்கினார். எஸ் எஸ் எஸ் என்டர்டெயின்மென்ட் சார்பில் ஜே. ஏ. லாரன்ஸ் தயாரித்திருந்தார் இதில் விவேக் படத்தின் முன்னணி பாத்திரத்தில் நடித்திருந்தார் 2014 சூன் 13 அன்று வெளிவந்தது.
எலும்பியல் கூற்றின் படி கைநுட்பச் சிகிச்சை என்பது தனித்துவமான முறையில் கைகளினால் நுட்பமான முறையில் வழங்கும் ஒரு சிகிச்சை முறை ஆகும். இது இயன்முறைமருத்துவர்களால் தசைகள், மூட்டுகள் மற்றும் இணைப்பு திசுக்களில் ஏற்படும் நோயை கண்டறிதல் மற்றும் குணப்படுத்துதலுக்கு பயன்படுத்தப்படுகிறது. பொதுவாக வலிகளை குறைக்க, மூட்டு அசைவுகளை சரி செய்ய அதற்கு காரணமான தசை மற்றும் இணைப்பு திசுக்களின் இறுக்கம், நீட்சிகளை சரி செய்கிறது. மேலும் உடல் வலுவுடன் இருக்கவும், சிறப்பாக இயங்கவும், நிலையாக இருக்கவும் பயன்படுகிறது.
இர்வீன் கூர், ஜெ.எஸ்.டென்ஸ்லோ மற்றும் அவரது குழுவினர் மனித உடலின் மேல் கைநுட்பச் சிகிச்சை சேய்து ஆராய்ச்சி மேற்கொண்டனர். கூர் அவர்கள் கைநுட்பச் சிகிச்சை என்பது உடலுக்கு கைகளினால் சரியான உறுதி படுத்தப்பட்ட மற்றும் தனித்துவமான குறிப்பிட்ட திசையில் வழங்கப்படும் விசை ஆகும் என கூறுகிறார். மேலும் இது எலும்பு மற்றும் தசை துறை சார்ந்த உடல் குறைபாடுகளான அசாதாரண மூட்டு அசைவு, சதை பிடிப்பு மற்றும் அதன் இணைப்பு திசுக்கள் சார்ந்த குறைபாடுகளை சரி செய்கிறது என விளக்குகிறார்.
கைநுட்பச் சிகிச்சை என்பது இயன்முறைமருத்துவர்களால் கையாளப்படும் இயன்முறைமருத்து சிகிச்சை பிரிவு ஆகும். மேலும் இது பொதுவாக எலும்பு மற்றும் சதை சார்ந்த உடல் உபாதை, வலி மற்றும் உடல் குறைபாடுகளுக்கு தீர்வாக அமைகிறது. இம்முறை எலும்பு, சதை மற்றும் மூட்டு பகுதிகளுக்கு சிகிச்சை அளிப்பதாக உள்ளது.
மேற்கு ஐரோப்பாவின் நாடுகள், வட அமெரிக்காவின் நாடுகள் மற்றும் ஆஸ்திரேலியா நாடுகளில் பொதுவாக கைநுட்பச் சிகிச்சை பல்வேறு மருத்துவ துறைகளைச் சார்ந்த மருத்துவர்கள், நிபுணரகள் மற்றும் அவர்களின் உதவியாளர்கள் மூலமாக வழங்கப்படுகிறது. மேலும் மருத்துவ துறையில் அல்லாதவர்கள் சிலர் கைநுட்பச் சிகிச்சை வகைகளைகளில் சில நுட்பங்களை வழங்குகின்றனர்.
2011 ஆம் ஆண்டு வெளிவந்த ஆராய்ச்சி மற்றும் இலக்கிய கட்டுரைகள் கைநுட்பச் சிகிச்சை எலும்பு மற்றும் சதை துறை சார்ந்த உடல் பலகீனங்களில் ஏற்படும் வலிகளுக்கு ஏற்ற சிகிச்சை முறை என வழிகோலியது.
இந்தியாவில் ஜாதி தொடர்பான வன்முறைகள் பல நிகழ்வுகள் மூலம் அதிகமாக நடப்பதாக மனித உரிமைகள் ஆணையம் தெரிவிக்கிறது. அதுவும் குறிப்பாக இந்தியாவில் முதன்மை மதமான இந்து மததிற்குள்ளேயே காணப்படும் இனக்குழுக்குகளை தங்களை உயர்குடிகள் என்று நினைத்துக்கொள்லும் மக்கள் இனப்படுகொலை செய்வதும், தீண்டாமையை கட்டவிழ்த்துவிடுவதும் பல காலமாக நடத்திவருகிறார்கள். இவற்றுள் அதிகமாக பதிக்கப்படுவது பட்டியல் இனத்தவர்களும், பழங்குடிகளுமே ஆகும். இவ்வாறான வன்முறையை அடக்க எவ்வளவுதான சட்டம் நிறைவேற்றப்பட்டாலும் அச்சட்டத்தை உள்ளூர் அதிகாரிகளால் முழுவதுமாக நிறைவேற்ற முடிவதில்லை.
தமிழ்நாடு மாநிலத்தில் மதுரை மாவட்டத்தில் அமைந்துள்ள மேலவலவு கிராமத்தில் 1996 ஆம்ம ஆண்டு நடந்த கிராம பஞ்சாயத்து தேர்தலின்போது அவ்வூரைச்சார்ந்த தலித் மக்கள் மீது சாதி இந்துக்கள் நடத்திய தாக்குதலில் 6 பேர் இறந்தனர். தனி தொகுதியில் நின்று வெற்றிபெற்ற முருகேசன் என்பவரையும் அவருடன் சென்றவர்களையும் சேர்த்து 6 பேரை பேருந்திலிருந்து இறக்கி வெட்டிக்கொன்றார்கள். இப்படுகொலையில் ஈடுபட்ட 17 பேருக்கு சேலம் அமர்வு நீதிமன்றம் ஆயுள் தண்டனை வித்தித்து தீர்ப்பளித்தது. இதனை சென்னை உயர்நீதிமனறம் உறுதிசெய்தது.
பீகார் மாநிலம் அர்வால் மாவட்டத்தில் உள்ள இலச்மண்பூர் பதே கிராமத்தில் வசித்த தாழ்த்தப்பட்ட மக்களுக்கு எதிராக ஆதிக்கசாதி ரன்வீர் சேனா தீவிரவாத குழுவினர் தாக்குதல் நடத்தினர். 1997 ஆம் ஆண்டு திசம்பர் 1ம் திகதி நடந்த இந்த தாக்குதலில் 58 தலித் மக்கள் கொல்லப்பட்டனர். அதோடு அவர்களின் வீடுகளும், உடமைகளும் தீக்கிரையாக்கப்பட்டன. இது குறித்து தனது அதிர்ச்சியை தெரிவித்த அன்றைய இந்திய சனாதிபதி கே. ஆர். நாராயணன், அவர்கள் இது சுதந்திர இந்தியாவின் மிக அவமானகரமான நிகழ்வு எனக் குறிப்பிட்டார்.
2012 நவம்பர் 7 அன்று தமிழ்நாட்டின் தருமபுரி மாவட்டம் நத்தம், பழைய கொண்டாம்பட்டி, புதிய கொண்டாம்பட்டி, அண்ணாநகர் போன்ற ஊர்களில் உள்ள தலித் குடியிருப்புகளில் 200க்கும் மேற்பட்ட வீடுகளை எரித்த நிகழ்வைக் குறிக்கிறது. செல்லன் கொட்டாயைச் சேர்ந்த ஒரு வன்னிய பெண்ணும், அருகில் உள்ள நத்தம் தலித் குடியிருப்பைச் சேர்ந்த தலித் இளைஞனும் காதலித்தத் திருமணம் செய்து கொண்டதால் நடந்த வன்முறையாகும்.
பதனி டோலா படுகொலை என்பது பீகாரிலுள்ள பதனி டோலா கிராமத்தில் 1996 ஆம் ஆண்டு தாழ்த்தப்பட்ட சாதி மற்றும் முசுலீம் மதத்தைச் சேர்ந்த 21 பேரை, ரன்வீர் சேனா என்ற நிலப்பிரபுக்களின் படை படுகொலை செய்த நிகழ்வாகும்.
சம்பல் பள்ளதாக்கின் கொல்லைக்காரியும், 1999 ஆம் ஆண்டின் இந்திய மக்களவை உறுப்பினருமான பூலான் தேவி அவருக்கு அரசு ஒதுக்கிய டெல்லி வீட்டில் வைத்து சுட்டுக்கொல்லப்பட்டார்.
1968 ஆம் ஆண்டு ஊதியத்தை உயர்த்திக்கேட்டதற்காக ஏழை மக்களை நில பிரபுக்கள் ஒரே வீட்டுற்குள் வைத்து 44 பேரை தீ வைத்துக்கொளுத்தினர்.
பீகார் மாநிலத்தில் 1990 ஆம் ஆண்டு ரன்வீர் சேனா என்ற அமைப்பைத் துவங்கிய உயர்குடி இந்துக்கள் பல ஏழைக் கூலிகளை அழித்தொழித்தனர்.
இக்கட்சியின் தலைவரான பிரேம் சிங் தமாங் என்னும் பி. எஸ். கோலே சிக்கிம் சட்டமன்ற உறுப்பினராகவும் சிக்கிம் சனநாயக முன்னணியின் முக்கிய நபர்களில் ஒருவராக இருந்தார். மேலும் இவர் சிக்கிம் மாநில அரசில் அமைச்சராகவும் இருந்தார். இந்நிலையில் 2009 திசம்பருக்குப் பிறகு, இவர் சிக்கிம் ஜனநாயக முன்னணியின் தலைவரும், சிக்கிமின் முதலமைச்சருமான பவன் குமார் சாம்லிங்கை விமர்சிக்கத் தொடங்கினார்.
2017 ஆம் ஆண்டு சிக்கிம் கிராந்திகாரி மோர்ச்சாவின் சார்பில் தேர்ந்தெடுக்கப்பட்ட சட்டமன்ற உறுப்பினரான கன்கா நிமா லெபச்சாவை கட்சியின் செயல் தலைவராகவும், அதேபோல எம். பி. சுபா மற்றும் நவீன் கர்கி ஆகியோர் கட்சியின் பணித் தலைவர்களாக தேர்ந்தெடுக்கப்பட்டனர். கட்சியின் பொதுச் செயலாளராக அருண் உபர்தி நியமிக்கப்பட்டார்.
2014 ஏப்ரல் 12 அன்று நடந்த சிக்கிம் சாட்டமன்றத் தேர்தலில் மொத்தமுள்ள 32 பேரவைத் தொகுதிகளிலிலும் சிக்கிம் கிராந்திகாரி மோர்ச்சா போட்டியிட்டது. இத்தேர்தலில் 10 இடங்களை வென்று, சிக்கிம் சட்டமன்றத்தில் இரண்டாவது பெரிய கட்சியாகவும் எதிர்க்கட்சியாகவும் ஆனது. இத்தேர்தலில் இக்கட்சியானது 40.8% வாக்குகளைப் பெற்றது.
2013 பெப்ரவரி 4 அன்று, சிக்கிமின் மேற்கு நகரமான சோரங்கில் சிக்கிம் கிராந்திகாரி மோர்ச்சா கட்சி நிறுவப்பட்டது. இக்கட்சியின் செயல் தலைவராக பாரதி சர்மா தேர்ந்தெடுக்கப்பட்டார். இவர்தான் சிக்கிம் அரசியல் கட்சிகளில் முதல் பெண் தலைவராவார்.
2014 செப்டம்பர் 13 அன்று நடந்த சிக்மால் சட்டமன்றத் தொகுதி இடைத் தேர்தலில் சிக்கிம் கிராந்திகாரி மோர்ச்சா கட்சியானது பாரதிய ஜனதா கட்சியுடன் கூட்டணி அமைத்து, பா.ஜா.க வேட்பாளரான பிகாஷ் பாஸ்னெட்டை ஆதரித்தது.
பவன் குமார் சாம்லிங்கின் 24 ஆண்டு ஆட்சிக்கு முடிவுகட்டி 2019 ம் ஆண்டு மே மாதம் 28 ம் தேதி, சிக்கிம் கிராந்திகாரி மோர்ச்சா தலைவரான பி. எஸ் கோலே சிக்கிமின் முதலமைச்சராக பதவி ஏற்றார்.
2019 ஆம் ஆண்டு இந்தியப் பொதுத் தேர்தலுக்கு முன்னர் சிக்கிம் கிராந்திகாரி மோர்ச்சா கட்சி பாஜகவிடம் நெருங்கி வந்த்து. ஆனால் தனியாக போட்டியிட முடிவு செய்தது.
இராம ஜென்ம பூமி சமசரக் குழு, இந்திய உச்சநீதிமன்றம் 8 மார்ச் 2019 அன்று ராம ஜென்ம பூமி குறித்த பிணக்குகளை நீதிமன்றத்திற்கு வெளியே வைத்து சமரசம் செய்வதற்கு வசதியாக, மூன்று பேர் கொண்ட சமரசக் குழுவை 8 மார்ச் 2019 அன்று நியமித்துள்ளது. இச்சமரசக் குழுவின் தலைவராக முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா இருப்பர். இக்குழுவின் உறுப்பினர்களாக வாழும் கலை அமைப்பின் நிறுவனர் ஸ்ரீ ஸ்ரீ ரவிசங்கர் மற்றும் சென்னை உயர்நீதிமன்ற மூத்த வழக்கறிஞர் சிறீராம் பஞ்சு ஆகியோர் இருப்பர்.
ராம ஜென்ம பூமி – பாபர் மசூதி இடம் தொடர்பான பிணக்குகள் குறித்து 30 செப்டம்பர் 2010 இல் அலகாபாத் உயர் நீதிமன்றம் தீர்ப்பு வழங்கியது. சர்ச்சைக்குரிய 2.77 ஏக்கர் நிலத்தை மூன்று பகுதிகளாக பிரித்து, தற்போது குழந்தை பால ராமர் சிலை நிறுவப்பட்ட இடம் ஒரு பகுதியாகவும், சன்னி வக்ஃப்போர்டு அமைப்புக்கு மூன்றில் ஒரு பகுதி நிலத்தையும், நிர்மோகி அக்காரா அமைப்புக்கு மீதி உள்ள நிலத்தையும் வழங்கி அலகாபாத் உயர் நீதிமன்றம் தீர்ப்பளித்தது.
இச்சமரசக் குழு தனது சமரச நடவடிக்கைகளை பைசாபாத் மாவட்டத் தலைமையிடமான பைசாபாத் நகரத்தின் ஒரு இடத்தில் மேற்கொள்ள வேண்டும். சமரசம் தொடர்பான விடயங்களை எவ்வித ஊடகங்களும் வெளியிட நீதிமன்றம் தடைவித்துள்ளது. ராம ஜென்ம பூமி குறித்தான சமரசப் பேச்சு வார்த்தைகள் அறைக்குள் வைத்து பேசித் தீர்க்க வேண்டும். சமரசக் குழு எட்டு வாரங்களுக்குள் தங்கள் பரிந்துரைகளை அறிக்கையாக உச்சநீதிமன்றத்திற்கு சமப்ப்பிக்க வேண்டும்.